**ДЕЙНОСТ НА МЕСТАТА ЗА НАСТАНЯВАНЕ[[1]](#footnote-1) В**

**ОБЛАСТ СЛИВЕН ПРЕЗ НОЕМВРИ 2022 ГОДИНА**

През ноември 2022 г. в област Сливен са функционирали 43 места за настаняване с над 10 легла - хотели, мотели, къмпинги, хижи и други места за краткосрочно настаняване. Броят на стаите в тях е 702, а на леглата - 1 421.

Общият брой на нощувките във всички места за настаняване в областта, регистрирани през ноември 2022 г., е 8 387. Българските граждани са реализирали 4 090 нощувки, а чуждите - 4 297.

Общата заетост на леглата в местата за настаняване през ноември 2022 г. в област Сливен е 19.9%.

Пренощувалите лица в местата за настаняване в област Сливен през ноември 2022 г. достигат 3 450. Българските граждани, нощували в местата за настаняване през ноември 2022 г., са 2 921 и са реализирали средно по 1.4 нощувки. Чуждите граждани са 529 и са реализирали средно по 8.1 нощувки.

Приходите от нощувки през ноември 2022 г. достигат 585.2 хил. лв., като 230.9 хил. лв. са от български граждани, а 354.3 хил. лв. - от чужди граждани.

**Методологични бележки**

От 2012 г. статистическото изследване на **дейността на местата за настаняване** се провежда месечно в съответствие с Регламент № 692/2011 на Европейския парламент и на Съвета относно европейската статистика на туризма и Регламент № 1051/2011 на Европейската комисия за прилагане на Регламент № 692/2011 на Европейския парламент и на Съвета относно европейската статистика на туризма по отношение на структурата на отчетите за качеството и предаването на данните.

В наблюдението се включват категоризираните хотели, къмпинги и други места за краткосрочно настаняване с над 10 легла, функционирали през съответния отчетен период.

В показателя **други места за краткосрочно настаняване** са обхванати вилни и туристически селища, хостели, къщи за гости, бунгала, почивни домове, хижи, частни квартири и апартаменти и други места за краткосрочно настаняване.

**Легладенонощия в експлоатация** е максималният капацитет на разкритите легла за всеки ден от отчетния месец.

В **приходите от нощувки** в местата за настаняване са включени сумите, заплатени от гостите, без стойността на допълнителните услуги.

Повeче информация и данни за местата за настаняване са достъпни в Информационна система „ИНФОСТАТ“ (<https://infostat.nsi.bg/infostat/pages/module.jsf?x_2=237>) и на сайта на НСИ, раздел „Места за настаняване“ ([http://www.nsi.bg/node/1971/](http://www.nsi.bg/bg/content/1971/%D0%BC%D0%B5%D1%81%D1%82%D0%B0-%D0%B7%D0%B0-%D0%BD%D0%B0%D1%81%D1%82%D0%B0%D0%BD%D1%8F%D0%B2%D0%B0%D0%BD%D0%B5)).

1. Съгласно указания на Евростат бежанците от Украйна не са включени в изследването. [↑](#footnote-ref-1)